《遇莲叶二客诗》
唐代·栾清

得饮摅公酒，复登摅公舟。便得神体清，超遥旷无忧。

作者简介：栾清，字浑之。贞元时，与徐戡俱好道术。游江南，舟遇二客，问其姓名，客笑持二莲叶遗之，上各有诗。一叶题曰摅浩然，一叶题曰泛虚舟。有顷，遗浑之酒一卮，甚馨香。饮讫别去，失所在。浑之大醉，吐出数斗物。戡视之，皆五脏，烂黑在地。浑之欢然起，抚掌而歌，遂仙去。戡亦不知所之。